Studies on the behavior and implications of corporate profitability on future performance and risk
Authors: Λουκόπουλος Παναγιώτης 
Published: September 2021

Στην παρούσα διδακτορική διατριβή, εξετάζονται οι επιπτώσεις της ασυμμετρίας των λογιστικών κερδών στη λήψη οικονομικών αποφάσεων. Για το σκοπό αυτό διακρίνουμε την ασυμμετρία των κεδρών σε δύό κατηγορίες: (1) την ασυμμετρία στην κατανομή, και (2) την ασυμμετρία στη δυναμική συμπεριφορά των κερδών. Ουσιαστικά, η πρώτη μορφή ασυμμετρίας σχετίζεται με τις επιπτώσεις από το σχήμα της κατανομής των κερδών (όπως λ.χ., το βαθμό ασυμμετρίας ή λοξότητας), ενώ η δεύτερη αναφέρεται στην ενδεχόμενη ετερογένεια στο βαθμό διατηρησιμότητας των κερδών ή σε διαφορές στην ταχύτητα σύγκλισης στο μακροχρόνιο μέσο. Αν και οι δύο παραπάνω μορφές αλληλoσυνδέονται, οι πρακτικές επιπτώσεις τους εξετάζονται σε διαφορετικά εμπερικά περιβάλλοντα, ώστε να είναι περισότερο κατανοητές και ξεκάθαρες οι επιπτώσεις τους.Για να εξετάσουμε τις επιπτώσεις της ασυμμετρίας στην κατανομή των κερδών, εστιάζουμε την προσοχή μας στη σχέση εταιρικών ανταγωνιστικών στρατηγικών με την πιθάνοτητα εμφάνισης θετικών ή/και αρνητικών ενδεχομένων. Για το σκοπό αυτό ακολουθούμε το μοντέλο των Miles and Snow από τη βιβλιογραφία της οργανωσιακής συμπεριφοράς. Κατά συνέπεια, διακρίνουμε τις εταιρικές στρατηγικές σε καινοτόμες-ρισκαδόρες (Prospectors) και συντηρητικές (Defenders). Το βασικό χαρακτηριστικό της συγκεκριμένης ταξινόμησης είναι ότι διακρίνει τις επιχειρήσεις ανάλογα με πρότυπα κατανομής πόρων και επενδυτικής συμπεριφοράς. Ειδικότερα, η πρώτη κατηγορία επιχειρήσεων (Prospectors) ανταποκρίνεται στις προκλήσεις του ανταγωνισμού δίνοντας έμφαση στην καινοτομία και στην τεχνολογική ευελιξία, θυσιάζοντας ταυτόχρονα και αναπόφευκτα ένα σημαντικό βαθμό αποτελεσματικότητας. Η δεύτερη κατηγορία επιχειρήσεων (Defenders) ανταποκρίνεται στις προκλήσεις του περιβάλλοντοας δίνοτας έμφαση στην αποτελεσματικότητα, και τη διαχείριση του κόστους μέσα από αγορές με χαμηλή μεταβλητότητα και σχετικά προβλέψιμα γεγονότα. Από την ανάλυση προκύπτει ότι ανταγωνιστικές στρατηγικές που βασίζονται καινοτόμες δραστηριότητες και υψηλούς ρυθμούς μεταβλητότητας είναι λιγότερο και κερδοφόρες και περισσότερο επικίνδυνες, ήτοι εμφανίζουν μεγαλύτερη ροπή προς αρνητικά ενδεχόμενα.Για να εξετάσουμε τις επιπτώσεις της άσυμμετρης σύγκλίσης των κερδών, εξετάζουμε εάν υπάρχει ομοιογενής ή ετερογενής επιστροφή στο μακροχρόνιο μέσο (mean reversion hypothesis), και πιο συγκεκριμένα αν υπάρχει κοινή ταχύτητα σύγκλισης προς ένα ή περρισσότερα σημεία σύγκλισης (σημείο ισορροπίας). Για το σκοπό αυτό, χρησιοποιούμε από το περιβάλλον κάθε επιχειρησης. Για το σκοπό αυτό χρησιμοποιούμε ένα panel threshold, regime-switching mean reverting model, δηλαδή ένα μοντέλο κερδών το οποίο επιτρέπει ετερογένειες στην ταχύτητα σύγκλισης και το σημείο σύγκλισης.Το πλεονέκτημα της μεθόδου αυτής είναι ότι – σε αντίθετη με την υπάρχουσα βιβλιογραφία – κατηγοριοποιεί τις επιχειρήσεις με βάση ένα threshold το οποίο εκτιμάται ενδογενώς, αποφεύγοντας έτσι μερολοψίες και αυθέρετες επιλογές κρίσιμων σημείων (π.χ., δεκατημόρια, ή τεραρτημορία). Χρησιμοποιώντας έξι διαφορετικές regime-switching (transition) variables βρίσκουμε ότι σε περιβάλλοντα που χαρακτηρίζονται από μικρή μεταβλητότητα κέρδών, υψηλά μικτά περιθωρία κέρδους, υψηλές επενδύσεις, μικρούς ρυθμούς ανάπτυξης (δεδουλευμένα), και μεγάλο μεγεθος επιχειρήσεων έχουν μικρότερες ταχύτερες σύγκλισης (ταχύτητα επιστροφής στο μέσο) σε σχέση με επιχειρήσεις που βρίσκονται στα αντίθετα περιβάλλοντα. Από αυτές τις μεταβλητές, οι μεγαλύτερες ασυμμετρίες στην ταχύτητα σύγκλισης προκύπτουν από το βαθμό μεταβλητότητας και το ύψος των μικτών περιθωρίων κέρδους. Επιπλέον, βρίσκουμε ότι τα κέρδη δεν επιστρέφουν απαραίτητα στην ίδια τιμή ισορροπίας, και αυτό είναι ιδιαίτερα εμφανές όταν χρησιμοποιούνται ως transition variables τα μικτά περιθώρια κέρδους, οι επενδύσεις και σε μικρότερο βαθμό η μεταβλητότητα.